
ΠΟΛΕΟΔΟΜΙΑ 

ΔΙΑΤΑΓΜΑ 

Έγκριση πολεοδομικής μελέτης του δήμου Πτολεμαίδας (ν. Κοζάνης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/83 «Επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) όπως 
τροποποιήθηκε με το ν.1512/85 «Τροποποίηση και συμπλήρωση πο¬ 
λεοδομικών, διατάξεων, ρύθμιση συναφών θεμάτων και θεμάτων του 
Ταμείου Νομικών» (ΦΕΚ 4/Α) και ειδικότερα τα άρθρα 6 (παρ. 1,4, 5 
και 6), 7 (παρ. 1, 2 και 4) και 11. 

2. Τις διατάξεις του ν.δ/τος της 17.7.1923 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα το άρθρο 3. 

3. Τις διατάξεις του ν.1577/85 «Γενικός Οικοδομικός Κανονισμός» 
(ΦΕΚ 210/Α) και ειδικότερα τα άρθρα 6 (παρ. 1) 7, 8, 9, 11, όπως 
τροποποιήθηκαν με το άρθρο 13 του ν.1647/86 «Οργανισμός Κτημα¬ 
τολογίου και Χαρτογραφήσεων Ελλάδας (ΟΚΧΕ) και άλλες σχετικές 
διατάξεις» (ΦΕΚ 141/Α) και τον ν. 1772/88 «ΓΟΚ» και άλλες σχετι¬ 
κές διατάξεις (ΦΕΚ 91/Α). 

4. Τις διατάξεις του ν.1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

5. Την υπ’ αριθ. 33730/1691/87 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) του Δήμου Πτολεμαίδας (Ν. Κοζάνης) 
(ΦΕΚ 644/Δ). 

6. Την υπ’ αριθ. 54814/2960/19.7.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένων περιοχών του δήμου Πτολεμαίδας (ν. 
Κοζάνης). 

7. Την υπ’ αριθ. Υ.1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την υπ’ αριθ. Υ.1436/15.10.87 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β/16.10.87). 

9. Τις υπ’ αριθ. 182 και 201/87 γνωμοδοτήσεις του Δημοτικού 
Συμβουλίου Πτολεμαίδας. 

10. Την υπ’ αριθ. 9/88 γνωμοδότηση του Συμβουλίου Χωροταξίας 
Οικισμού και Περιβάλλοντος Ν. Κοζάνης. 

11. Την υπ’ αριθ. 579/88 γνωμοδότηση του Συμβουλίου της Επι¬ 
κράτειας με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 


Άρθρο 1 

Εγκρίνεται το πολεοδομικό σχέδιο του δήμου Πτολεμαίδας (ν. Κοζά¬ 
νης) με τον καθορισμό οικοδομήσιμων χώρων, οδών πεζοδρόμων, κοι¬ 
νοχρήστων χώρων, χώρων πρασίνου, πλατειών, Δημοτικών σχολείων, 
νηπιαγωγείων πλατειών, παιδικών χαρών, Χώρων αθλητικών εγκατα¬ 
στάσεων, χώρου υγειονομικού σταθμού - πρασίνου, χώρου πρασίνου - 
παιδικής χαράς, χώρου Ιερού Ναού - παιδικής χαράς - πρασίνου - 
πλατείας, χώρου πρασίνου - πολιτιστικών λειτουργιών, παιδικής χαράς 
- πρασίνου - υγειονομικού σταθμού, χώρου πρασίνου - πλατείας - Δη¬ 
μοτικού σχολείου - παιδικού σταθμού, πλατείας - Ιερού Ναού - παιδι¬ 
κής χαράς - υγειονομικού σταθμού, χώρου Γυμνασίου - Λυκείου - Δη¬ 
μοτικού σχολείου - πλατείας - παιδικής χαράς - Νηπιαγωγείου - παι¬ 
δικού σταθμού, χώρου στάθμευσης αυτοκινήτων, όπως οι ρυθμίσεις αυ¬ 
τές φαίνονται στα σχετικά πέντε (5) χρωματισμένα πρωτότυπα δια¬ 
γράμματα σε'κλίμακα 1:1000 που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών με την υπ’ αριθ. 61108/88 
πράξη του και που συνοπτικά τους αντίτυπα δημοσιεύονται με το παρόν 
διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο Πολεοδομικός 
Κανονισμός της περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους δύο και μισό (2,5), τεσσάρων (4) μέτρων όπως φαίνεται 
στα ίδια διαγράμματα. 

Άρθρο 4 

Στους οικοδομήσιμους χώρους που χαρακτηρίζονται με το στοιχείο 
Ο.Τ., στα σχετικά διαγράμματα, επιτρέπεται η χρήση γενικής κατοι¬ 
κίας όπως προσδιορίζεται με το άρθρο 3 του από 23.2.87 π.δ/τος 
(ΦΕΚ 166/Δ). 

Στους οικοδομήσιμους χώρους που χαρακτηρίζονται με το στοιχείο 
Β/Α επιτρέπεται η χρήση γενικής κατοικίας όπως προσδιορίζεται με το 
άρθρο 3 του παραπάνω π.δ/τος με εξαίρεση τα Πρατήρια Βενξινης. 

Άρθρο 5 

1. Καθορίζεται Ζώνη Κοινωνικού Συντελεστή όπως φαίνεται στα 
σχετικά διαγράμματα με την ένδειξη ΖΚΣ- 

2. Στη ζώνη αυτή για την εφαρμογή των κατ’ άρθρο 6 παραγρ. 6 του 
ν.1337/83 προγραμμάτων, εφαρμόζεται δεύτερος αυξημένος συντελε¬ 
στής δόμησης (Κοινωνικός Συντελεστής) ένα και εξήντα(1,60), με μέγι¬ 
στο ποσοστό κάλυψης των οικοπέδων εξήντα τοις εκατό (60%) της επι¬ 
φάνειας τους και μέγιστο ύψος των κτιρίων ένδεκα (11) μέτρα. 

Άρθρο 6 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται κατά τομείς ΙΑ και 
ΙΒ ως εξής: 

Α. Τομέας ΙΑ 

1. Ελάχιστο πρόσωπο: δεκαπέντε (15) μέτρα 

Ελάχιστο εμβαδόν: πεντακόσια (500) τ.μ. 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα τα οποία α) κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: δέκα (10) μέτρα 

- Ελάχιστο εμβαδόν: διακόσια πενήντα (250) τ.μ. 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/83 εφόσον έχουν: 

- Ελάχιστο πρόσωπο: οκτώ (8) μέτρα 

- Ελάχιστο εμβαδόν: εκατόν είκοσι (120) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια πενήντα (50) τετρ. μέτρα και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων πενήντα τοις εκατό 

(50%) της επιφάνειας τους. ι( 

5. Συντελεστής δόμησης οκτώ δέκατα (0,8). 

6. Κατ’ εξαίρεση των προηγουμένων παραγράφων 4 και 5 ορίζεται 
συντελεστής δόμησης 1,20 και μέγιστο ποσοστό κάλυψης εβδομήντα 
τοις εκατό (70%) για οικόπεδα εμβαδού μικρότερου των 150 τ.μ., εφό¬ 
σον η συνολική επιφάνεια ορόφων δεν υπερβηαίνει τα 120 τ.μ. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκόψει από κα¬ 
τάτμηση μέχρι της 10.3.82 αφού αφαιρεθεί το εμβαδόν της εισφοράς σε 
γη σύμφωνα με το ν. 1337/83. 

7. Μέγιστο επιτρεπόμενο ύψος των κτιρίων οκτώ (8) μέτρα. Σε περί¬ 
πτωση κατασκευής στέγης η κλίση της να μην υπερβαίνει το 35%. 

Β. Τομέας ΙΒ 

1. Ελάχιστο πρόσωπο δεκαοκτώ (18) μέτρα 

Ελάχιστο εμβαδόν: επτακόσια πενήντα (750) τ.μ. 

. 2. Κατά παρέκκλιση της προηγουμένης παραγράφου θεωρούνται άρ¬ 


τια και οικοδομήσιμα τα οικόπεδα τα οποία α) κατά τη δημοσίευση του 
παρόντος διατάγματος έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: τριακόσια (300) τ.μ. 

β) Προκύπτουν από την οριστική πράξη εφαρμογής της. πολεοδομι¬ 
κής μελέτης ή προέρχονται από τις εισφορές σε γη σύμφωνα με το άρθρο 
8 του Ν.1337/83 εφόσον έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: διακόσια (200) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα αυτών εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλευρά πέντε (5) μέτρα. 

4. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

5. Συντελεστής δόμησης οκτώ δέκατα (0,8). 

6. Μέγιστο επιτρεπόμενο ύψος των κτιρίων οκτώ (8) μέτρα. Σε περί¬ 
πτωση κατασκευής στέγης η κλίση να μην υπερβαίνει το 35%. 

Άρθρο 7 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 29 Σεπτεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛ. ΥΠΟΥΡΓΟΣ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 




ΕΦΗΜΕΡΙΣ ΤΗΣ 


























































































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 





























ΦΕΚ 897 


9147 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 






































9148 


ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ» 


































































ΕΦΗΜΕΡΙΕ ΤΗΣ 




















